钦定古今图书集成/明伦汇编/官常典/第711卷 > 曹摅
## 钦定古今图书集成/明伦汇编/官常典/第711卷 > 曹摅

按《晋书》本传：“摅字颜远，谯国谯人也。惠帝末，为襄城
太守。时襄城屡经寇难，摅绥怀振理，旬月克复。永嘉
二年，高密王简镇襄阳，以摅为征南司马。其年，流人
王逌等聚众屯冠军，寇掠城邑，简遣参军崔旷讨之，
令摅督护旷。旷，奸凶人也。谲摅前战，期为后继。既而
不至，摅独与逌战于郦县，军败死之。”